Malherbe Uitgewers-Publishers - Roeline Snyders
'n Emmertjie Manna
Nee, maar vriende en familie noem my Roe
Ek woon in 'n klein Noordkaapse Dorpie Bulletrap, 35 km van Springbok af.
Ek skryf fiksie. Kortverhale en novelles en so nou en dan waag ek my hand aan gedigte
Ek is gebore en het grootgeword in Nababeep, Noord Kaap. Vanaf skool dae was ek lief om stories te skryf, maar net vir myself. Later jare het ek besef dat dit nie iets is wat my maklik sal los nie.
My nuutste Boek: Lolla se verhaal is die verhaal van Lolla Morton 'n meisie van die Kaapse Vlakte wat asgevolg van haar man se harteloosheid in Springbok se strate beland waar sy moes bedel om aan die lewe te bly. Haar vernedering, en pyn wat sy moet deurgaan
Nee, my eerste boek, Optelgoed is Hougoed is 2018 deur Malherbe Uitgewers gepubliseer
Ek slaan my lesers hoog aan. My lesers beteken baie vir my want die lesers kan 'n skrywer maak of breek. Nee my lesers is vir my baie belangrik
Op die oomblik is ek besig met 'n hele paar projekte, een van hulle is 'n terugstap op my grootword pad, my lewe in Nababeep. Ek wil veral vir my kinders op 'n reis neem na my grootword jare.
My vrye tyd spandeer ek met my kleindogters, ek hou van kook, en 'n goeie film
Nie regtig nie. Ek wou nooit weer ophou lees nie
Nee ek kan nie maar ek kan my eerste kortverhaal onthou, Die Ou Man, dis in die Kuier van 14 Junie 2017 gepubliseer
Ek het nie regtig 'n proses waarvolgens ek skryf nie, alles so op die ingewing van die oomblik, ek is nie regtig iemand wat georden in is in my skryfwerk nie. My inspirasie sien ek in alles rondom my, die eenvoudigste
Ek lees outobiografie, het nie regtig 'n gunsteling skrywer nie maar geniet nog altyd Andre P Brink se boeke.
Ek sou vir hulle dankie sê dat hulle my as skrywer die eer aandoen om my boeke te lees. Dis tog wat 'n skrywer wil hê, dat sy boeke gelees word en die bonus is as die skrywer boonop positiewe /negatiewe terugvoering kry